钦定古今图书集成/明伦汇编/交谊典/第027卷 > 《图书编》 > 《圣训释目》
## 钦定古今图书集成/明伦汇编/交谊典/第027卷 > 《图书编》 > 《圣训释目》

孝顺父母：　其一《常礼》。“凡子事亲，晨昏定省，出告反
面，饮食衣服，不违其志，奔走服役，不敢辞劳，每事必
禀命而行，无或专制。父或移于后母，溺于妾媵，偏于
幼子，亦当不见父之非，委曲承顺。若妇事舅姑，宜同
子道。一或有违，子当以礼戒之，甚者出之。若父亡，子
事祖父母与嫡母、庶母、继母，如父存日，方可为孝。”
其二养疾。父母有疾，人子当常在左右扶持，衣不解
带，药必先尝，寻访名医，以求治疗之方。若俗尚祈祷，
设斋醮，均系无益，宜禁之。若父母必欲，则勉从以安
其心可也。其三，谏过。《礼》曰：“事父母几谏。父母行事
偶有失道理，违法度者，须下气柔声谏之。如不从，则
请父母素所交好之人，婉辞讽谕，所谓敬不”违，劳不
怨，必改方已。若过则称亲，善则称己，不孝孰加焉。
其四《丧礼》，人子居丧之理，只当哀痛，不顾其他，择子
弟知礼者一二人为护丧，悉遵文公家礼行之。衣衾
棺椁，务极诚信，修荐求福，一切禁戒，三年之内，不得
饮酒食肉，混处家室。尤可恨者，俗拘年月不利，遂不
发哀，不孝极矣，深戒深戒。其五《葬礼》，葬者藏也，藏
者安也。人子葬亲，求以安之而已。惟择藏风聚气、水
蚁不侵之所足矣。慎勿拘泥风水祸福报应之说。其
有侵占他人山地者，有冒认他人祖坟，或利诱人子
孙迁葬窃买者，有因无主旧坟弃尸窃葬者，有连年
暴露不知痛恤者，甚至火化尸棺不以为惨，所谓安
其亲者何在哉？至于营造坟墓，宜称家有无，富者吝
财，贫而厚葬，均于不孝。若俗以纸作金银山锭、狮象
驼马送丧，设酒席绢帛待客，则悖礼当戒也。其六，
《祭礼》，孔子曰：“事死如事生，孝之至也，祭岂可忽。”自始
丧至，追远常祭，务遵文公家礼，其祭品在精不在丰，
祭器在洁不在华。称家有无，行之必尽其诚可也。
尊敬长上，　其一处常事长之道，当谦卑逊顺，常见
则揖，远别则拜，进酒则跪，食则后。长者不命之坐。不
敢坐，问则起而对，不问则不敢言。或有事理当辩论，
有疑难当质问者，必俟长者言毕，乃陈己意，无得搀
夺。其称呼并不许以名以字。与父同辈者，则称呼以
叔伯，而父事之。“十年以长，则称呼以兄长”，而兄“事之
五年以长，则肩随之；于道路则父之齿随行，兄之齿
雁行。”若子弟谒外父母，礼当侍坐，旧有失者，今宜改
正。其馀长幼往来迎送之礼，悉依居乡杂仪而行。
其二遇衅，凡本宗外亲尊长，或遇之非礼，或偶然启
衅，必反求诸己。曲果在彼，当婉辞谢之。或理势有不
可已者，当躬委曲陈其是非，如不听，则告相知者讽
谕之；又不听，则告约正副断之。乡党之长有争，亦必
婉辞请相知者，谕以是非；不听，告约正副断之。皆毋
得厉声抵触，以致诟詈讦讼，有伤和气。

“和睦乡里。　其一礼让。乡里所以不睦者，多因计较
礼节，责望施报，今后凡事当存恕心。古人谓人有不
及，可以情恕，非意相干，可以礼遣。闻一好事，协力赞
助，见一过失，尽言规讽。毋谓我富而彼贫可欺，毋谓
我壮而彼老可侮，毋占便宜，毋尚诈伪，毋面是背非，
毋饮食细故，辄兴斗讼。有一如此，皆非居乡之谊，悉
宜”省戒。其二，守望：凡同约所以更相守望保御地
方，无事则彼此获安，有变则同心协力。如盗贼所生
发，水火不测，邻保务相应援救护，此所谓患难相扶
持也。如有临事而坐视不赴者，各保长告于约正副，
呈县治罪，仍量罚银米给被害之家，为约中不义之
戒。乘机抢掠者，以赃以窃盗论。其三，丧病，凡有父
母兄弟妻子之丧不能举者，有患病不能延医措药
者，约内议处措之，或劝有力者济之。若借贷，但令其
偿，不责利息。其四，孤贫，凡无子孙供养，无父母兄
弟可依者，谓之“孤”，饥无食、寒无衣者，谓之贫，约内当
恤之济之。若有反行欺侮陵害者，此盗贼残忍之性
也。约正等呈官治之。

教训子孙。　其一，养蒙人教子孙，多姑息于婴孩之
时，殊不知幼而不教，养成骄惰，长遂难改。自其识人
颜色，知人喜怒之时，便加教诲，导以礼节，防其欺诳，
使为则为，使止则止，有犯则严训以禁之。稍长入塾，
教以入事父兄，出事长上，而于孝弟忠信礼义廉耻
等语，时常解讲，证以日用实事，俾之易晓。十五以上，
量“其才质，各守一艺，以责其成。其二隆师：今人延
师，只求易供应，薄贽仪，不知师道尊重，则生徒严惮，
而教化易行。反是则玩《易》而规矩不立。故须择端重
诚悫、刚明特达之士为师，以教其子，俾有所视效。其人品卑污，举止轻佻，语言慢易，及作文怪僻，虽有时
名，亦不足取。庶几言动不涉于浮薄，文辞”不病于新
奇，而德器之成就可望矣。其各里大姓能刱建义塾，
延师教里中子弟，有成效者，约正副以闻于官加奖
异焉。其三冠礼。《礼》曰：“冠者成人之道也。”三加一醮
之礼，亦简易易行。其延宾，币帛牲酒，不必丰侈。约正
副时率子弟演习，使观感而兴，习以为常，庶几古道
可复。中户以下，力不及者，亦“不责备。”其四，“《婚礼》婚
礼之废久矣，女家责聘礼不充，男家责妆奁不备，遂
至嫁娶愆期，甚有淹溺子女者。又有一等过于简便，
将聘礼折银私自授受，或止换庚帖，举族莫知，遂至
日后弃贫悔婚，冒认强娶，争讼之端，实由此起。自今
定婚之初，详审良贱，凭媒通知，各从所愿，具一茶告
报宗族，凡诸仪”节，悉遵《家礼》行之。若仍有溺女悔婚，
冒认强娶，及孀妇夫死未寒，辄行聘定，甚至聚众拦
抢者，俱从法重治。

“各安生理。”　其一，《民生》：“凡民各有生理，且如为农而
勤于耕种，则稼穑有秋，而农之生理安矣。其间或有
惰于农业，耕耘不肯及时，或地二熟，止种一熟，何以
仰事俯育？今后务宜勤力，毋自怠惰”，至于商贾皆然。
农为衣食之本，故特举之。其二，《士习》：“士者民之望
也。进德修业，无欲速，无见小利，斯无愧于为士。迩来
教道不明，士习不善。或谑浪欢狎，取媚市童；或诗酒
豪放，妄自高大；或纵谈道德，不敦躬行；或依托师友，
以文奸慝。皆士之蠹也。有则改之，无则加勉。如躬亲
驵侩之务，手操吏胥之笔；或嘱托官府，营殖己私；或
凌铄族间，不恤人言。数者有一于此，名教罪人，岂可
列于冠裳乎？”约正副从实告官，以行止有“亏论。其
三，男务《礼》男，不言内，治外”者，男之生理也。男子于士
农工商，各专一以奉公，或售艺医卜以济物，至于转
贩执事以自食，皆男之所有事也。若不安生理，而懒
惰飘蓬，为家长者，当谕以礼法检束教导，至必不可
禁制，然后以法治之。其四，《女工礼》女，不言外，治内
者，女之生理也。若操井臼，勤纺“织、纫衣裳、治酒浆、谨
祭祀，皆女之所有事也。其或内治混淆，帷薄不谨，抵
触公姑，毁骂妯娌、欺凌宗族，伤败风化者，罪坐。夫男
毋作非为，其一毋窝盗贼。地方不宁，莫甚于盗贼；
盗贼滋蔓，实由于窝隐；窝隐无地，盗何所容？今后各
保内，或家长，或子弟辈，百里之外出，不拘归期久近，
俱要报于同保及约正副，回日如前报知。其有外府
县投住者，或亲或有货物商人，不拘在家久近，初到
与起程之日，亦一体如前报知同保。仍察其来历。如
有出没无定、形迹可疑者，约正副会众戒饬之。盗情
显露，明知窝隐者，报官以法处之。虽不知情，难逃不
检之罪。”约正副率众攻之。其二，毋受投献。今之奸
民，有将互争产业及混占他人田土投献势豪之家，
或称“典当、或称转卖、或资酒食、或得半价。”又有身为
不善，恐事败露，仗其庇覆，以滋凶恶者。势豪知利而
不知义，公然掩为己业，收为爪牙，不思一日埶去，则
此业此辈又将转而为他人矣。尔之子孙能保守乎？
《约》内凡有投献者，约正副核实劝谕，召原主而归之，
亦不许奸刁之徒，乘此冒认，辄行告争。其三，毋酗
博讪讼。酗谓纵酒无赖；博谓赌博财物，每见市井五
七成群，诱良家子弟赌博饮酒宿妓，耗用无经，倾败
立至。讪谓毁谤善人，以无为有，以有为无，颠倒是非，
其类不一。讼谓欺压良善，诬人罪名，教唆代告，以讼
为生是也。凡此邑之大蠹，宜痛加省改，怙终不悛者，
约正副告官处之。其四，毋图赖人命，尚气轻生。世
之薄俗，有偶因争忿或负欠钱谷，一家服毒图赖，一
家亦服以相抵，两人俱死，及或兄弟夫妇争利亦然。
又有或将老幼残疾之人服毒，或投水，或自缢，或将
病故之人妄捏打死，图赖财物，烦扰官司，其祸甚惨，
其情可恶。今后凡有此者，约正副率同约验实，情轻
责令自行埋葬，仍重加责罚。故杀情重者，率被害人
赴官告理。其五，毋拖欠税粮，先公后私，庶民定分。
奸顽之民不肯及时完纳税粮，负累里长，杖并赔貱，
殊不知己享租利之入，使人剥肤椎髓，是何心哉！今
后税粮不许恃顽愆期，亦不许粮里巧立名色，逼窜
贫民；又有买田未经收粮，贻累田主输纳者，其恶尤
甚于拖粮，所当戒之。其六，毋斗夺斗有三。今俗有
忿集众执持凶器相殴者，有因忿以酒食相胜，争觅
异品，盛设筵宴，或出银谢中，多至数十两。其作中者，
利于得谢，愈搬弄是非，构成大衅，报复相寻。又有因
时节赛会，妆饰神船，搬演戏文，施张灯火，“鸣金放铳，
彼此相角，亦谓之斗。”是皆败俗糜财，有损无益。夺亦
有二：有市井无赖，白昼拦街夺人财物者；有当客商
要路，邀截货物牲口，或假称盘诘，公然夺取者，或贱
价强买者。“凡此皆宜速改犯者约正等，请官法治之。”

其七，“毋伪造。” 近来一种奸贪之徒，专一伪造低假。

“之银，名为《神仙包》”，铜贯、铅、盐、烧青花光铁等项不一，
俱充白银行使，小民被其骗害。至有夫妇自缢者，此其为害足以杀人，犯者约众送官惩治。至于升斗戥
秤，亦无得大小轻重，以滋奸弊。其八，毋霸占水利。
水利关系民用甚大，官豪陂圳及民间公塘往往有
恃强霸占者，以致柔善之田荒旱无收。自今务在均
平，“凡陂塘之当疏濬者，当筑堤者，约正副率众及时
为之。遇耕耘之日，挨次车放灌救，毋得阻占，及穵坏
陂圳，利己损人。其九，毋违例取债。凡借放钱债，贫
富均为有益。富无贫者，所干利息何由而生？贫无富
者，相周患难何从而给？若富而取盈，谓之不仁；贫而
负骗，谓之不义。”各宜省改，今后放债利息，不得过二
分三分。如有年月过期，叠至数倍，或故令残疾老幼
填门逼取，或捉锁私家，准折家产，与恃顽欺赖不偿，
反为刁告者，是皆自速其祸，约正副告官，从重治之。

其十，毋侵占产业。凡乡里争竞，多起于田业买者。

“或掯留价值不付；或套典不与杜绝；或利其成片，不
与赎回；或恃强侵占，那移年月，假立契券卖者；或盗
卖重卖与强卖，多勒价钱；又有强梁之徒，卖田与人，
不由田主换佃者；有耕人田土，不肯依时输租者；有
遇天年荒旱，仍要佃户纳租者；有豪强欺陵贫弱，占
人田产者；皆为可恶。各宜省改。其十一，毋强主山
林，山林之利，民用所资，除用价所买，及坟山管业久
远明白外，其馀官山官地及阴注陂湖，原无定主者，
听人樵采潴水。若豪强冒认称主，树立界牌，阻人得
利，及放人故烧茅岭松山，沿烧人房屋，并盗伐他人
坟茔内树木者，约正副告官，一体从重究治。其十
二，毋纵牲食践田禾、畦菜、豆麦，皆民生衣”食之资。豪
横之徒，每纵放牛马猪羊鹅鸭践食佃人告白，反致
嗔怒。盍反而思之，我之所种者，他人纵牲畜食践，我
能容乎？己所不欲，自当，勿施于人也。其十三，毋纵
下侮上。良贱上下，不可不严。近来豪右多豢养猾桀
之徒，为伴当义男，以张威势，纵其强暴，肆无忌惮。虽
属亲党师友，亦肆欺侮陵辱。“及告其主，略不加意。殊
不知豪奴悍仆，恶不可纵，今日欺其主之亲属，他日
安知不欺其主之子孙乎？自今严加戒饬，如有不悛，
罪归其主。”其十四，毋傲惰奢侈。俗有浮薄子弟，倚
势自傲，恃富自惰，曾不知“傲乃丧德，惰乃丧家，害不
在人。又乡俗本来尚俭，近日富家渐侈，居室舆马，衣
服饮食，日见华靡，犯分伤财，弊不可长。自今持己当
谦勤，处家当节俭，毋蹈前非，自取倾覆。”其十五，毋
崇尚邪术。民俗有等，非僧非道之人，倡北方白莲之
教，往往全家斋素，诱引妇女，败伤风化，此左道乱政
者也。律有重刑，毋贻后悔。如有违教不悛，仍在地方
者，约正副即便呈官治之。其十六，毋屠宰耕牛。《私
宰耕》牛，法例严禁。各该地方有等交通贼徒，盗牛开
剥，病农肆奸，及牧牛之家，牛壮则用其力，力尽则付
之屠宰，忍心至此，其恶尤甚于盗者，自今即行禁革，
敢有仍蹈前恶，呈县照例重治。